Lapinlemmikki

Lapinlemmikki (Myosotis decumbens) on monivuotinen ruohokasvi lemmikkien suvussa.

 Ulkonäkö 
Lapinlemmikki kasvaa 15–40 senttimetriä korkeaksi. Se muistuttaa suuresti puistolemmikkiä (Myosotis sylvatica), mutta kukan verhiö ei yllä teriön torveen nähden vaakatasossa olevien teriön liuskojen tasalle. Lehtiasento on kierteinen. Alalehdet ovat muodoltaan puikeita, ylälehdet ovat soikeita ja ne ovat ruodittomia. Kukinto on viuhko, joka on toispuoleinen. Verhiö on kellomainen, se on karvainen ja sen liuskat ovat kapeita. Teriö on vaaleansininen ja sen torvi on verhiötä pidempi. Kasvi kukkii kesäkuulta heinäkuulle.

 Levinneisyys 
Pohjoismaissa lapinlemmikki on pohjoinen tunturialueiden kasvilaji. Se kasvaa rehevissä tunturikoivikoissa.

Suomessa se on harvinainen ja kasvaa vain aivan Pohjois-Lapissa, yleisimpänä Enontekiöllä. Suomen Lajitietokeskuksen mukaan (2024) lapinlemmikkiä ei kuitenkaan aiemmasta tiedosta poiketen esiinny Suomessa.

 Lähteet 

 Aiheesta muualla 
 Kasviatlas 2023: Lapinlemmikin (Myosotis decumbens) levinneisyys Suomessa.
 Pinkka – Lajintuntemuksen oppimisympäristö: Hallalemmikki (Myosotis decumbens)
 Luontoportti: Lapinlemmikki (Myosotis decumbens)

Luokka:Lemmikit